Сейны

**Се́йны** () — места ў Польшчы, на рацэ Марысе. Адміністрацыйны цэнтар Сейненскага павету Падляскага ваяводзтва. Насельніцтва на 2012 год — 5641 чалавек. Знаходзяцца за 133 км на поўнач ад Беластоку

Сейны — магдэбурскае места гістарычнай Гарадзеншчыны (частка Троччыны). Побач зь местам праходзіць заходняя мяжа этнічнай тэрыторыі летувісаў. Да нашага часу тут захаваўся збудаваны ў стылі барока комплекс кляштару дамініканаў з касьцёлам Адведзінаў Найсьвяцейшай Панны Марыі, помнік архітэктуры XVII—XVIII стагодзьдяў.

## Назва
Юры Грудзінскі, які ў 1593 годзе заснаваў мястэчка на месцы сучасных Сейнаў, сьпярша назваў яго *Юр’евам* (*Juriewo*) — ад беларускай формы свайго імя (польская форма — *Jerzy*). Аднак назва не прыжылася і мястэчка сталі называць Сейнамі паводле ракі Сейны (цяпер Марыха). У яцьвяскай мове ёсьць слова *seina*, якое азначае прырэчныя травы. Зь яцьвяскай мовы таксама выводзяць назвы азёраў і мясцовасьцяў у ваколіцах Сейнаў.

## Гісторыя

### Вялікае Княства Літоўскае
Гісторыя Сейнаў вядзецца ад 22 сьнежня 1522 году, калі тут заснавалі двор. У гэты час ён уваходзіў у склад Гарадзенскага павету Троцкага ваяводзтва. У 1593 годзе Юры Грудзінскі, староста пераломскі, выкупіў двор у Сапегаў і заснаваў тут мястэчка, якое зь цягам часу сталі называць Сейнамі.

У 1602 годзе Грудзінскія заснавалі ў Сейнах кляштар дамініканаў. У XVII ст. мястэчка, відаць, атрымала Магдэбурскае права і герб: *у блакітным полі выява Сьвятога Юрыя Пераможцы, які перамагае цмока*.

### Пад уладай Расейскай імпэрыі
У выніку трэцяга падзелу Рэчы Паспалітай (1795 год) Сейны апынуліся ў складзе Прусіі, у 1807 годзе згодна з Тыльзіцкай мірнай дамовай — у складзе Расейскай імпэрыі, дзе сталі цэнтрам павету Аўгустоўскай губэрні. У канцы XIX ст. у Сейнах было 249 будынкаў, дзеялі касьцёл, збор і сынагога. Штовосень у месьце адбываўся кірмаш, дзе галоўным прадметам гандлю былі сушаныя грыбы.

За часамі Першай сусьветнай вайны ў 1915 годзе Сейны занялі войскі Нямецкай імпэрыі.

### Найноўшы час
Згодна з Рыскай мірнай дамовай 1921 году Сейны апынуліся ў складзе міжваеннай Польскай Рэспублікі, у Сувальскім павеце Беластоцкага ваяводзтва.

За часамі Другой сусьветнай вайны зь верасьня 1939 да 1945 году Сейны знаходзілася пад акупацыяй Трэцяга Райху.


Siejny, Marycha, Daminikanski. Сейны, Марыха, Дамініканскі (1939-44).jpg|Кляштар дамініканаў, 
Siejny, Daminikanski. Сейны, Дамініканскі (1939-44).jpg|Касьцёл дамініканаў, 
Russian artillery in Sejny.jpg|Рынак, 1915—18 гг.
Siejny, Rynak. Сейны, Рынак (1915-18).jpg|Рынак, 1915—18 гг.


## Насельніцтва

### Дэмаграфія
* **XIX стагодзьдзе**: 1828 год — 3514 чал.; 1838 год — 3245 чал.; 1848 год — 3902 чал.; 1856 год — 3274 чал.
* **XXI стагодзьдзе**: 2012 год — 5641 чал.

## Турыстычная інфармацыя

### Славутасьці
* Збор эвангелісцкі (XIX ст.; цяпер касьцёл Маці Божай Чанстахоўскай)
* Капліца Сьвятой Агаты (1789)
* Касьцёл Адведзінаў Найсьвяцейшай Панны Марыі і кляштар дамініканаў (1610—1619, 1760)
* Ратуша (1846)
* Сынагога Белая (1860—1870)

## Галерэя

Church and monastery in Sejny-2.jpg|Кляштар дамініканаў
Sejny urzad miasta.jpg|Ратуша
Sejny kosciol ewangelicki side.jpg|Былы збор
Poland Sejny - synagogue.jpg|Белая сынагога


## Крыніцы

## Літаратура
* 
*